**ĶEKAVAS NOVADA PAŠVALDĪBA**

**ĶEKAVAS MŪZIKAS SKOLA**

Reģ. Nr. 4376902247

Skolas iela 3, Ķekava, Ķekavas pagasts, Ķekavas novads, LV-2123,

Tālrunis 67937502, 67936085, fakss 67936900, e-pasts: [kekavas.muzikasskola@kekava.lv](mailto:kekavas.muzikasskola@kekava.lv)

**LĒMUMS**

Ķekavas novada Ķekavas pagastā

2020.gada 21.decembrī Nr. 1-7/20/84

**Par Ķekavas novada pašvaldības izglītības iestādes “Ķekavas Mūzikas skola”**

**izglītības procesa norisi**

Izskatot jautājumu par Ķekavas novada pašvaldības izglītības iestādes “Ķekavas Mūzikas skola”, turpmāk tekstā – izglītības iestāde, izglītības procesa norisi **konstatēts:**

1. Ķekavas novada dome 2020.gada 27.augustā ir pieņēmusi lēmumu Nr.1 (protokols Nr.24) “Par Ķekavas novada pašvaldības izglītības iestāžu izglītības procesa organizēšanu 2020./2021. mācību gadā”, turpmāk tekstā – Lēmums, ar kuru nolemts, ka izglītības process 2020./2021. mācību gadā Ķekavas novada pašvaldības pirmsskolas izglītības iestādēs, vispārējās izglītības iestādēs un profesionālās ievirzes izglītības iestādēs noris klātienē (Izglītības un zinātnes ministrijas tīmekļa mājaslapā publicēto vadlīniju “Vadlīnijas klātienes, kombinētām un attālinātām mācībām” A modelis[[1]](#footnote-1));
2. Lēmuma lemjošās daļas 3.punktā noteikts, ka izglītības iestādes vadītājs var lemt par mācību procesa organizācijas maiņu, atbilstoši distancēšanās iespējām izglītības iestādē, epidemioloģiskajai situācijai konkrētajā brīdī vai atbildīgo institūciju norādījumiem.

**Pamatojoties uz** Ķekavas novada domes 2020.gada 27.augusta lēmuma Nr.1 (protokols Nr.24) “Par Ķekavas novada pašvaldības izglītības iestāžu izglītības procesa organizēšanu 2020./2021. mācību gadā” lemjošās daļas 3. un 4.punktu,

**Nolemju:**

1. No 21.12.2020. mācību process izglītības iestādē noris tikai attālināti (MK rīkojuma Nr 655. “Par ārkārtējās situācijas izsludināšanu”5.13.4. punkts)
2. Visiem izglītojamiem, izņemot izlaiduma klašu izglītojamiem (astoņgadīgo 20V izglītības programmu 8.klasei un sešgadīgo 20V izglītības programmu 6.klasei), tiek pagarināts ziemas brīvlaiks līdz 08.01.2021.( MK rīkojuma Nr 655. “Par ārkārtējās situācijas izsludināšanu”5.13.7. punkts)
3. Izlaiduma klašu izglītojamiem (astoņgadīgo 20V izglītības programmu 8.klasei un sešgadīgo 20V izglītības programmu 6.klasei) mācības notiek no 04.01.2021.
4. Visiem izglītojamiem mācību priekšmets “Kolektīvā muzicēšana” notiek no 11.01.2021.
5. Izglītības iestādes pedagogiem nodrošināt savlaicīgu attālinātā mācību darba plānošanu.
6. Iepazīstināt ar šo lēmumu visus izglītības iestādes darbiniekus, izglītojamos un izglītojamo vecākus, nosūtot informāciju e-klases pastā.
7. Saskaņot šo lēmumu ar Ķekavas novada pašvaldības izpilddirektoru.
8. Šis lēmums stājas spēkā pēc šī lēmuma lemjošās daļas 7.punktā noteiktā saskaņojuma saņemšanas.

Administratīvais akts stājās spēkā ar brīdi, kad tas paziņots adresātam. Administratīvo aktu var pārsūdzēt Ķekavas novada domē Gaismas ielā 19 k-9-1, Ķekavā, Ķekavas pagastā, Ķekavas novadā, LV-2123, viena mēneša laikā no tā saņemšanas dienas.

Direktore [paraksts]\* Daiga Ventniece

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. [↑](#footnote-ref-1)